ڕۆژی شەھیدی فەیلی

ڕۆژی شەھیدی فەیلی بەرامبەر بە ٢ی نیسان(١٤ی جێژنان)ە، ڕۆژێکە بۆ ڕێزگرتن لە جێگەی کوردە فەیلییەکانێک کە لە سەردەمی حکۆمەتی حیزبی بەعس کوژراون. لە ئەم ڕۆژە کوردە فەیلییەکان کانی لە ھەموو شوێنی جیھان بە ھەڵکردنی ئاگر لە سەری چیاکان، یان خوەندنی ھەڵبەستەکانی حەماسی و نەتەوەیی لە گیانباختکردووانی کوردی فەیلی ڕێز دەگرن.

کوردە فەیلییەکان
کوردە فەیلییەکان جەماوەرێکی لە کوردەکانن کە لە باشوور و ڕۆژھەڵاتی کوردستاندا دەژێن. لە کارەساتی ئەنفال ٢٢ ھەزار کەس لە کوردانی فەیلی لەلایەن حکۆمەتی حزبی بەعس کوژراونەتەوە و زۆرتر لە ٥٠٠ ھەزار کەسیش لە عێراق کۆچ دراون بۆ ئێران یان شارەکانی عەرەبنشینی عێراق. ھەر ئێستاکە نزیک بە ٤٢ ھەزار کەس لەو کوردە فەیلییانە کە لە ئەو سەردەمە کۆچی زوورەکی درابوون بۆ ئێران، لە پارێزگای ئیلام لە ڕۆژھەڵاتی کوردستان بێ ئەوە کە ناسنامەیان بێت دەژێن.

ڕێزگرتن لە شەھیدە کوردە فەیلییەکان
بەھۆی کەمتەرخەمی و بایەخنەدانەوەی حکۆمەتی ھەرێمی کوردستان بە فەیلییەکان، ئەمە ڕەژیمی کۆماری ئیسلامیی ئێرانە کە ھەرساڵە لە حوسێنییەی کوردە فەیلییەکانی تاران بە یادی شەھیدە کوردە فەیلییەکان ڕێوڕەسمێک بەڕێوەدەبات و ھەوڵ دەدات تا کوردە فەیلییەکان کە زۆربەیان سەر بە ئایینی شیعەن بە خۆی نزیک بکات.کوردپرێس: پازدەھەمین یادمانی ٢٢ ھەزار شەھیدی کوردی فەیلی (فارسی)، ١٣ی مایسی ٢٠١٨.

لە ڕۆژی ٨ی نیسانی ٢٠٢٣ ڕێوڕەسمی ڕێزگرتن لە شەھیدانی فەیلی بە ئامادەبوونی نوێنەرانی گەلان و ئایینەکان و پارتە سیاسییەکان و بنەماڵەی شەھیدان لە پارکی عەرسەی گەڕەکی فڕۆکەخانەی کەرکووک بەڕێوەچوو.ئاژانسی ھەواڵی فرات: لە مەراسیمێکدا لە کەرکوک یادی شەھیدانی کوردی فەیلی کرایەوە، نووسراو لە ٩ی نیسانی ٢٠٢٣؛ سەردان لە ٩ی نیسانی ٢٠٢٣.

 ئەمانەش ببینە 
 ڕۆژی شەھیدانی کوردستان
 ڕۆژی شەھیدی شیوعی

 سەرچاوەکان 

پۆل:ڕۆژە نەتەوەییەکانی کوردستان